Prețul carburanților, 17 mai. Motorina, mai ieftină decât benzina. Stațiile cu cele mai mici prețuri
- Antonia Hendrik
- 17 mai 2024, 10:00
Prețul carburanților, 17 mai. Românii care vor să-şi alimenteze maşina cu benzină sau cu motorină trebuie să ştie că s-a înregistrat o nouă ieftinire la benzină şi la motorină. Mai exact, motorina se ieftineşte uşor urmând trendul ultimelor zile.
Prețul carburanților, 17 mai. Stațiile cu cele mai mici prețuri
Preţul pentru un litru de benzină premium a scăzut cu doi bani, preţul pentru un litru de motorină standard a scăzut cu cinci bani, iar preţul pentru un litru de motorină premium a scăzut cu 2-4 bani.
Cea mai ieftină benzină standard costă vineri 7,14 lei litrul, atât cât era şi joi, şi se găseşte la o staţie Petrom din Bucureşti, str. Dr. Herescu Petre nr. 2A, sector 5.
La restul stațiilor din Bucureşti, benzina standard se găsește la prețuri între 7,16 şi 7,30 lei, în scădere faţă de zilele trecute.
Pentru benzina premium, prețurile variază de la 7,70 lei la 8,00 lei, în scădere uşoară faţă de ziua precedentă.
Prețul minim pentru motorină standard, în București, scade la 7,12 lei litrul, faţă de 7,14 lei litrul cât era joi, şi se găseşte la o staţie Socar din Bucureşti, str. Vasile Lascăr 141A.
Prețul carburanților, 17 mai. Sursa foto: Pixabay
Prețurile la motorină și benzină, în scădere zile la rând
Preţul maxim ajunge la 7,25 lei litrul în București, de asemenea în scădere. Prețul pentru motorină premium este între 7,52 lei litrul şi 7,81, în uşoară scădere. Anul trecut, preţul unui litru de benzină standard trecuse de 8 lei, în timp ce motorina standard depășească 9 lei pe litru.
Preţul pentru un litru de GPL se menţine constant faţă de cel afişat în ziua precedentă, ceea ce înseamnă că un litru de GPL costă, în general, undeva între 3,45 şi 3,48 lei, dar există companii care comercializează litrul de GPL chiar şi cu mai mult de 3,5 lei.
Prețurile carburanților în stațiile de alimentare au o evoluție similară cu cea a cotațiilor internaționale Platts pentru benzină și motorină, dar cu o diferența de câteva zile, a constatat Consiliul Concurenței în urma unui studiu care reanalizează modul în care modificările cotațiilor care se transmit în prețurile la pompă.
Prețul carburanților, 17 mai. Sursa foto: Pixabay
Cotația Platts înfluențează prețul carburanților
Cotația Platts este un preț de referință internațional pe piața benzinei sau motorinei și reprezintă o valoare reflectată de cererea, oferta și tranzacțiile realizate între traderi pe piața angro a combustibililor. Cotațiile Platts nu sunt date publice, iar pe termen lung tind să urmeze același trend cu prețurile barilului de petrol.
Atunci când cotațiile internaționale Platts la benzină și motorină cresc, se majorează și prețul la pompă al carburanților în România, iar când cotațiile scad, se diminuează prețul acestora în stațiile de alimentare. Cea mai mare parte a ajustării prețurilor la pompă se produce în interval de o săptămână, atât la creșterea, cât și la scăderea cotației internaționale de referință Platt, informează antena3.ro.